Anexa nr. 1

la Hotărârea Guvernului nr.\_\_\_\_\_\_ /2024

**Metodologia de calculare a costului acordului de mediu**

**I. DISPOZIȚII GENERALE**

**1.** Prezenta Metodologie stabilește principii unice de calculare a costului acordului de mediu și reglementează:

a) structura costurilor (directe, indirecte și costurile activităților operaționale) utilizate la calcularea tarifelor pentru prestarea serviciilor aferente emiterii acordului de mediu;

b) modul de calculare a tarifelor.

1. Noţiunile de bază utilizate în prezenta metodologie sunt:

*costuri directe* - cheltuielile ce pot fi atribuite în mod direct la un produs/serviciu concret;

*costuri indirecte* - cheltuielile ce nu pot fi identificate direct pentru un anumit produs/serviciu;

*costuri operaționale* - costurile subdiviziunilor de suport antrenate la prestarea serviciilor aferente emiterii acordului de mediu;

*etape de emitere a acordului de mediu –* activitățile aferente procesului de evaluare prealabilă: recepționarea și examinarea cererii de emitere a acordului de mediu și a setului de documente; solicitarea efectuării controlului cu ieșirea la fața locului a Inspectoratului pentru Protecția Mediului (după caz); elaborarea programului de realizare a evaluării impactului asupra mediului; analiza calității raportului privind evaluarea impactului asupra mediului și emiterea avizului referitor la calitatea raportului privind evaluarea impactului asupra mediului;luarea deciziei motivate privind emiterea sau refuzul emiterii acordului de mediu;

*servicii aferente emiterii acordului de mediu* – servicii cu caracter individual, prestate de către Agenția de Mediu în procesul de examinare a cererii privind emiterea acordului de mediu;

*tarif* - sumă percepută pentru prestarea unui serviciu, contra plată, exprimată în lei.

**3.** Mecanismul aplicat la calcularea tarifelor are la bază principiul de acoperire a costurilor și cheltuielilor activității operaționale în procesul prestării serviciilor aferente emiterii acordului de mediu.

**4.** Tarifele la serviciile aferente emiterii acordului de mediu se determină în baza analizei detaliate a cheltuielilor efective suportate de către Agenția de Mediu în perioada de activitate precedentă.

**II. COMPONENŢA CHELTUIELILOR INCLUSE ÎN COSTUL**

**ACORDULUI DE MEDIU**

**5.** Structura costurilor serviciilor prestate pentru emiterea acordului de mediu include costuri directe, indirecte şi operaţionale.

**6.** Costurile directe cuprind costurile direct şi în exclusivitate atribuite emiterii acordului de mediu:

1) costurile cu personalul directe – salariul mediu calculat personalului implicat în mod direct în procesul de emitere a acordului de mediu;

2) sporurile și adaosurile calculate la salarii, remunerarea concediilor;

3) сontribuțiile de asigurări sociale de stat obligatorii, achitate de angajator conform legii anuale a bugetului asigurărilor sociale de stat;

4) primele de asigurare obligatorie de asistență medicală, sub formă de contribuție procentuală din salariu, achitate de angajator conform legii anuale a fondurilor asigurării obligatorii de asistență medicală;

5) costuri materiale directe și repartizabile – costul materialelor utilizate în procesul de prestare a serviciilor.

**7.** Costurile indirecte cuprind costurile care nu pot fi atribuite direct emiterii acordului de mediu, dar contribuie la realizarea procesului de emitere a acordului de mediu într-un mod care poate fi măsurat și reprezintă costuri efectiv suportate pentru asigurarea funcționalității structurii organizaționale antrenate în procesul de emitere a acordului de mediu, cu excepția costurilor directe.

8. Structura costurilor indirecte corespunde structurii bugetului Agenției de Mediu, excluzând cheltuielile aferente Laboratorului de referință de mediu, cu repartizarea cheltuielilor pentru:

1) costuri aferente locațiunii;

2) costuri aferente serviciilor de pază;

3) costuri privind energia electrică și termică consumată;

4) costuri aferente serviciilor de comunicații și internet;

5) amortizarea mijloacelor fixe;

6) costuri de transport;

7) costuri aferente perfecționării angajaților structurii organizaționale;

8) costuri aferente deservirii utilajului tehnic;

8) alte costuri.

**9.** Сosturile operaţionale sunt costurile estimate pentru structurile organizaționale de suport care contribuie la prestarea serviciilor aferente emiterii acordului de mediu într-un mod clar şi măsurabil.

Costurile activităților operaționale includ cheltuieli de personal al angajaților în funcții de conducere și al angajaților din subdiviziunile de suport ale Agenției de Mediu:

1) retribuţiile calculate;

2) contribuţiile de asigurări sociale de stat obligatorii;

3) primele de asigurare obligatorie de asistenţă medicală.

**10.** Costurile directe se determină în conformitate cu metodologia de prestare a fiecărui serviciu în parte, care stă la baza calculării tarifelor.

**11.** Costurile indirecte și operaționale se determină prin metoda ,,factorului de cost”.

**III. MODUL DE CALCULARE A COSTULUI ACORDULUI DE MEDIU**

**12.** Costul emiterii acordului de mediu este estimat separat pentru fiecare etapă de emitere a acordului de mediu.

**13.** Costul emiterii acordului de mediu se determină conform următoarei formule:

unde:

– costul acordului de mediu pentru fiecare etapă în parte *i*, exprimat în lei;

– costurile directe, exprimate în lei, care se determină în conformitate cu pct. 13;

– costurile indirecte, exprimate în lei, care se determină în conformitate cu pct. 14;

– costurile operaționale, exprimate în lei, care se determină în conformitate cu pct. 15.

**14.** Costurile directe se determină după următoarea formulă:

unde:

norma de timp aferentă realizării fiecărei activități, în conformitate cu procesul de realizare a emiterii acordului de mediu descris în Pașaportul procesului PO/14, aprobat de directorul Agenției de Mediu, exprimată în om-ore;

– costul unitar calculat pe om/ore a cheltuielilor directe, apreciat după formula:

**unde:**

– reprezintă cheltuielile anuale aferente retribuirii muncii și achitării contribuțiilor de asigurări sociale de stat obligatorii aferente funcției de specialist principal din cadrul Agenției de Mediu;

248 – numărul de zile lucrătoare pe durata unui an;

8 – numărul de ore lucrătoare pe durata unei zile de lucru.

**15.** Costurile indirecte () se calculează prin raportare la factorul de cost - numărul de ore lucrate de personalul încadrat în funcția de specialist principal responsabil de emiterea acordului de mediu, după următoarea formulă:

**unde:**

1,17 – coeficientul de ajustare a cheltuielilor indirecte la ponderea în total a numărului personalului de suport (1+18/106), conform schemei de încadrare a Agenției de Mediu;

– cheltuielile indirecte ale Agenției de Mediu, excluzând cheltuielile aferente Laboratorului de referință de mediu, pe unitate de timp om-ore, exprimate în lei, calculate după următoarea formulă:

unde:

- cheltuielile indirecte ale Agenției de Mediu, excluzând cheltuielile aferente Laboratorului de referință de mediu;

– numărul total de personal al Agenției de Mediu;

– numărul de personal încadrat în Laboratorul de referință de mediu;

248 – numărul de zile lucrătoare pe durata unui an;

8 – numărul de ore lucrătoare pe durata unei zile de lucru.

**16.** Costurile operaționale () se calculează prin raportare la factorul de cost - numărul de ore lucrate de personalul responsabil de emiterea acordului de mediu:

unde:

0,17 – raportul dintre numărul de personal din cadrul subdiviziunilor de suport și numărul de personal din cadrul subdiviziunii de profil ale Agenției de Mediu;

– costul unitar calculat pe om/ore a cheltuielilor de personal aferente subdiviziunilor de suport, calculat după următoarea formulă:

unde:

– reprezintă cheltuielile anuale aferente retribuirii muncii și achitării contribuțiilor de asigurări sociale de stat obligatorii aferente personalului de suport din cadrul Agenției de Mediului;

248 – numărul de zile lucrătoare pe durata unui an;

8 – numărul de ore lucrătoare pe durata unei zile de lucru;

18 – numărul de unități angajate în cadrul serviciilor de suport.

**IV. MODUL DE APLICARE ȘI AJUSTARE A TARIFELOR**

**17.** Tarifele la serviciile aferente emiterii acordului de mediu calculate în conformitate cu prezenta metodologie sunt prevăzute în Nomenclatorul serviciilor aprobat de Guvern.

**18.** Tarifele se actualizează, în caz de necesitate, ca urmare a schimbării metodologiilor de prestare a serviciilor sau dacă se înregistrează o schimbare (mai mare de +/-5%) a elementelor de cost care au stat la baza calculării acestora.